See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos!
#000002
Tsitrusesalat fenkoli, avokaado ja lõhega
#000003
Hall, pime, värvitu, sompus, märg, tuuline, kõle, masendav jne jne – ohh, mul keerleb nukra karussellina veel terve hulk omadussõnu peas, millega tänast ilma kirjeldada. Aga, olles oma elu jooksul näinud juba täitsa mitutkümmet talve, varem küll veidi valgemaid, nüüd üha hallimaid, tean ju ometigi, et see kõik läheb mööda! Kusagil, juba üsna lähedal tegelikult, terendavad juba eredad kevadised päikesekiired ja mullast nina välja pistvad naadid ja nõgesed. Varese karmi kraaksumise asemel lõõritavad peagi laululinnud ja blogi popimateks otsisõnadeks on spargel ja rabarber! Aknatagust pläga on palju lihtsam taluda, õieti suhtuda tasse täiesti ükskõikselt, kui keskenduda sellele, et juba paari kuu pärast on kõik palju helgem ja selgem. Nii et las need postituse alguse nukrad sõnad ja ilm koos nendega jäävad sinna, kus nad on, st akna taha. Hea toit teeb meele rõõmsaks, teeme parem süüa!
#000005
Talvesse sobiva toiduga on mu meelest nii, et ühelt poolt on nende toitude aeg, mis toetavad talve – ahjus küpsenud pajaroad, toekad supid, pikalt pliidil podisenud hautised. Liha, oad-läätsed, teraviljad, juurikad. Kõik toekas ja tummine, mis annab sisemiselt soojust ja teeb olemise turvaliseks. Teisalt aga tahaks ju nii väga vastukaaluks sellele, mis õues toimub, midagi värvilist, värsket, särtsakat! Tsitrusesalat on justnimelt kõike seda. Talv ju tsitruste hooaeg, küll suvel saab jälle marjadele-puuviljadele keskenduda. Kasutasin selles salatis punast greipi ja tavalist apelsini, aga tegelikult võib siia pista ka muid tsitruselisi, näiteks hoopis punast ehk veriapelsini ja tavalist greipi:) Fenkoli ja punase sibula võiks viilutada niiiii õhukeseks, kui võimalik, siis on nad salatis hästi maitsvad. Lõhe annab salatile soolakust ja toekust, aga kes soovib, võib selle ka välja jätta. Olen sama salatit teinud ka krevettidega, samuti superhea!
#000006
Lõika tsitrusviljadelt otsad. Tõsta püsti enda ette suurele taldrikule (sinna saab voolata väärtuslik mahl, mis tekib lõikamisel). Lõika noaga koor piki viljaliha ära, nii et eemaldad ka valge kooreosa. Järgi jääb täiesti koorevaba ümar tsitrusvili. Lõika kooritud tsitrused risti seibideks. Viiluta fenkol ja punane sibul nii õhukeselt, kui võimalik. Eemalda avokaado viljaliha koore seest ja viiluta. Tõsta rukolalehed kaussi või suuremale taldrikule. Lao neile greibi- ja apelsiniseibid, fenkol, sibul, avokaado ja lõhe. Puista peale granaatõunaseemned. Kastmeks vispelda kokku tsitruste lõikamisel tekkinud mahl, oliiviõli ja siirup. Maitsesta tšillihelveste, soola ja pipraga. Nirista kaste salatile.
#000010
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
Mari-Liis Ilover, Pähkipõhjal mustikatarretise kookNõutu kokkaja, Pähkipõhjal mustikatarretise kookMari-Liis Ilover, PeediorsotoKärt, PeediorsotoMari-Liis Ilover, Mahlased ja vürtsikad kõrvitsamuffinid
#000017
Kõrvitsapirukas tomati, oliivide ja mozzarellaga
#000019
Ahjukartulid krõbeda mannaga Nigella Lawsoni stiilis
#000020